Aalborg Stiftstidende, 1844-09-24
- Den Forestilling, hvormed det kgl. Theater i Tirsdags Aftes feirede Hs. Maj. Kongens Fødselsdag, indlededes ved en af Capelmester Gläser componeret Fest=Overture, hvori det dominerende Thema var: God save the King. Den havde flere meget smukke og smagfuldt behandlede Perioder, men syntes, formedelst Themaets gjentagne bratte Afbrydelser ved stormende Mellemsætninger, og den meer end tilbørligt støiende Jnstrumentation, i det Hele mindre at skulle udtrykke et Folks Hyldning og festlige Jubel, end levende Uro og vild Heftighed, hvad der rimeligviis var Grunden til at den ikke ganske tiltalte Publicum. Derefter opførtes for første Gang Spontinis verdensberømte Opera Vestalinden. Det er meget at beklage, at Jnteressen for Theatret er svækket i den Grad, at den første Forestilling af et saa erkjendt Mesterværk ikke havde været i Stand til at fylde Huset; flere Pladser stode tomme og det især i første Etage. Kun Mad. Rung, som udførte Julia, kunde siges, baade som Sangerinde og som Skuespillerinde, at have viist sig Opgaven fuldkommen voxen. Hendes Sang var gjennemtrængt af Charakteren og glødede af Kraft i de lidenskabelige Scener, den var fuld af Følelse og Adel i de rolige Partier. Henrivende sang hun den, med et stormende bifald lønnede, meget vanskelige Arie i anden Act, og en høi Rolighed og dyb Veemod hvilede over Foredraget af Cavatinen i tredie Act. Overalt gav hun sit Syngeparti den rette levende Colorit og Charakterens Grundtone. Hendes Spil var ikke alene fortræffeligt i de Momenter, hvori hun fremtræder handlende, men ogsaa beundringsværdigt skjønt og rigtigt paa de mange Steder, hvor hun blot er den Lidende. (Berl. T.)- Idag har vort Universitets philosophiske Facultet ladet opføre en ny Farce med Mellemspil af Publicum og Rectors Politimagt, idet Hr. Adjunct C. H. Bjering disputerede for Magistergaden og af sine Opponenter beskyldtes forat have plagieret det Meste af sin Disputats, uden at kunne modbevise denne Beskyldning. (Fædrel.)- Det hedder fra Stockholm, at Jfr. Fjeldsted og Hr. Hoppe ikke komme til Kronningen (hvortil Dagen endne ikke er bestemt, da de skulle være tilbage i Kjøbenhavn til den 5te October; derimod vil efter Sigende Fanny Elster komme til Stockholm og dandse ved Kronningen. Vi have idag en ny Censurhistorie fra Slesvig at meddele vore Læsere, der om muligt er endnu mere oprørende end den i Løverdags (om "Dannevirkes Beslag) fortalte. Skipper C. Jensens Søn er bleven mishandlet i en offentlig Skole i Flensborg af den constituerede Skolelærer, en tydsk Seminarist, Hestermann. Faderen klager til Politiet, der lader Drengen besigtige af Stadsphysicus, og seender Klagen til Skolecommissionen (eller -collegiet). Denne indhenter den Anklagedes Erklæring, og giver derpaa den Kjendelse i Sagen, at Hestermann skal irettesættes og betale Klageren Omkostningerne ved Sønnens Helbredelse, samt at der skal meddeles begge Parterne Protocoludskrifter af denne Beslutning. Hvad skal nu Skipper Jensen gjøre med den ham meddeelte Udskrift, uden netop lade den trykke; thi derved faaer jo først den Hestermann tilkjendte Jrettesættelse Noget at betyde. Altsaa han sender den, ledsaget af et Par uskyldige Jndlednings- og Slutningsbemærkninger til Flensburger Zeitung, i hvis Nr. 74 for 12te Septbr. den ogsaa bliver optaget. Men hvad skeer; Justitsraad, Stadtseer. Holm, der i Justitsr. Niemanns Fraværelse, besørger dennes Forretninger, forbyder den indsendte Artikels Trykning, fordi det ikke er godt for Ungdommen at læse Sligt om dens Lærere, og da Udgiveren ikke vil tage den ud af Bladet, saa lægger han dette under Beslag. Det Curieuseste ved Sagen er iøvrigt, at Justitsraad Holm, som Secretair i Skolecommissionen, selv har underskrevet den samme Protocoludskrift, hvilken han bagefter, som constitueret Politimester, har beslaglagt; derved er Beslagets Vilkaarlighed og Taabelighed bleven saameget mere iøinefaldende; men alligevel vilde man udentvivl gjøre den statholderlige Regjering paa Gottorp høiligen Uret, dersom man vilde vente det hævet af den. (Fædrel.)